open-index/open-wikipedia-markdown huggingface dataset:
ইনসাইট (পাবলিক সংগঠন)

**ইনসাইট** একটি ইউক্রেনীয় এলজিবিটিকিউআই সংগঠন। অধিকাংশ ইউক্রেনীয় এলজিবিটি সংস্থা যেখানে কেবল সমকামী পুরুষদের উপর দৃষ্টি নিবদ্ধ করে,  ইনসাইট সেখানে ব্যতিক্রমী উদাহরন প্রস্তুত করেছে। এই সংগঠন মূলত লেসবিয়ান, উভকামী নারী, ট্রান্সজেন্ডার, সমকামী এবং আন্তঃলিঙ্গ ব্যক্তিদের সহায়তা ও অধিকারের জন্য কাজ করে থাকে। ট্রান্সজেন্ডার জনগোষ্ঠীর জন্য যে অল্প কয়েকটি প্রকাশ্য সংগঠন ইউক্রেনে কাজ করে, ইনসাইট তাদের অন্যতম।

## ইতিহাস এবং কার্যকলাপ
২০০৭ সালে ওলেনা শেভচেঙ্কো, আনা ডোভগোপোল এবং  অন্যান্য কয়েকজন উদ্যোগী মানুষ জোটবদ্ধ হয়ে *ইনসাইট*  সংস্থার প্রতিষ্ঠা করেন।  ২০০৮ সালে এটি সরকারী সংস্থা হিসেবে নিবন্ধিত হয়েছিল।

২০১০ সালে, *আইএলজিএ ইউরোপ*  এবং *অ্যাস্ট্রেয়া*  সংগঠনের আর্থিক সহায়তায় ইনসাইট সংস্থা স্থানীয় ট্রান্সজেন্ডার সম্প্রদায়ভুক্ত মানুষদের সামাজিক অবস্থান বিষয়ে প্রথম সমাজতাত্ত্বিক গবেষণা পরিচালনা করার সুযোগ পায়।

২০১১ সালে, *হেনরিখ বোল ফাউন্ডেশন* (ওয়ারশ)-এর আর্থিক সহায়তায়, *ইনসাইট*  সংস্থা ইউক্রেনে বসবাসকারী এলজিবিটি পরিবারের পরিস্থিতি নিয়ে প্রথম গবেষণা পরিচালিত করে।

২০১২ সালে, *অ্যামফার*  নামক প্রতিষ্ঠানের আর্থিক সহায়তায় *ইনসাইট*  সংস্থা *রূপান্তরকামীদের নাগরিক অধিকার* বিষয়ে একটি গবেষণা পরিচালন করেছিল।

২০১৩ সালে, *ইনসাইট*  জেনেভায় জাতিসংঘের মানবাধিকার কমিটির ১০৮ তম অধিবেশনে   একটি প্রতিবেদন উপস্থাপন করেছিল যার মূল বিষয়বস্তু ছিল; ইউক্রেনের সমকামী পুরুষ, সমকামী নারী, উভকামী এবং ট্রান্সজেন্ডার সম্প্রদায়ের মানুষের সামাজিক অধিকার ও মানবাধিকার লঙ্ঘন।

২০১৪ সালে, *নরওয়েজিয়ান হেলসিঙ্কি কমিটি ফর হিউম্যান রাইটস*  নামক সংস্থার সহায়তায়, *ইনসাইট* -এর তরফ থেকে কিছু সচিত্র পাঠ্যপুস্তক প্রকাশ করা হয় যাদের শিরোনাম ছিল *এ বি সি অফ এলজিবিটি রাইটস*  এবং *সেক্সুয়াল ওরিয়েন্টেশন অ্যান্ড জেন্ডার আইডেন্টিটি: কোয়েশ্চেন অ্যান্ড অ্যান্সার*।

২০১৬ সালের ৩১শে মার্চ তারিখে উদযাপিত আন্তর্জাতিক *ট্রান্সজেন্ডার দৃশ্যমানতা দিবস*  উদযাপনের সময় ইনসাইট সংস্থা *ইউক্রেনে ট্রান্সজেন্ডার মানুষ: সামাজিক বাধা এবং বৈষম্য*  শীর্ষক একটি নির্দেশনামা প্রকাশ করে, যেখানে ট্রান্সজেন্ডার সম্প্রতায়ের মানুষদের অধিকার লঙ্ঘনের সবচেয়ে সাধারণ উদাহরণ এবং তাদের প্রতি আইনি মন্তব্য প্রকাশ পেয়েছে।

২০২০ সালে প্যাট্রিয়ার্ক ফিলারেট মন্তব্য করেন যে কোভিড-১৯ মহামারীকে সমকামী বিবাহের সাথে যুক্ত। তার এই মন্তব্যের জন্য বিরুদ্ধে ইনসাইট সংস্থার পক্ষ থেকে মামলা করা হয়।

২০২১ সালের মে মাসে, কিয়েভ এবং ওডেসায় *ইনসাইট* দ্বারা আয়োজিত অনুষ্ঠানগুলিতে অতি-ডানপন্থী সংগঠনগুলি আক্রমন করে। হামলার প্রতিক্রিয়াস্বরূপ স্থানীয় পুলিশ দাবি করে যে কোনও অপরাধমূলক ঘটনা ঘটেনি 

২০২২ সালে ইউক্রেনে রাশিয়ার আগ্রাসনের সময়, ইনসাইট সংস্থা এলজিবিটি সম্প্রদায়ের মানুষদের জন্য অস্থায়ী আবাসনের ব্যাবস্থা, খাবার ও ওষুধ সরবারাহ এবং নিরাপদ এলাকায় স্থানান্তরের জন্য অর্থ সংগ্রহ করে।

২০২৩ সালের জুন মাসে, লুটস্কে অবস্থিত ইনসাইটের দপ্তরে সমাজবিরোধীরা আক্রমণ করে এবং ভাঙচুর করা হয়। 

## সহযোগিতা
*ইনসাইট* সংস্থা ইউক্রেন, আইএলজিএ এবং ট্রান্সজেন্ডার ইউরোপ সংস্থার সাথে জোটবদ্ধ হয়ে কাজ করছে। এছাড়াও, সংস্থাটি অন্যান্য ইউক্রেনীয় মানবাধিকার এনজিওগুলির সাথে কাজ করছে। তারা বিশেষ করে *নো বর্ডার্স অফ দ্য সোশ্যাল অ্যাকশন সেন্টার* প্রকল্পের সাথে যুক্ত।

## তথ্যসূত্র

বিষয়শ্রেণী:এলজিবিটিকিউ অধিকার সংগঠন
দলমাদল কামান

**দলমাদল কামান** হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুরে অবস্থিত একটি ঐতিহাসিক কামান। এটি মল্লভূমের মল্ল রাজবংশের অন্যতম গুরুত্বপূর্ণ সামরিক নিদর্শন। মল্ল রাজাদের বীরত্ব আর পরাক্রমের প্রতীক এই কামানটি আজও তার ঐতিহাসিক গুরুত্ব নিয়ে দাঁড়িয়ে আছে।

## গঠন ও বৈশিষ্ট্য
দলমাদল কামানের ওজন প্রায় ২৯৬ মণ (প্রায় ১১,৮৪০ কিলোগ্রাম) এবং এটি ৩.৮ মিটার লম্বা। ৬৩টি লোহার আংটা বা রিং একসাথে যুক্ত করে কামানটির দেহ তৈরি করা হয়েছিল, যা কামানটির মরিচা-প্রতিরোধী একটি আস্তরণ তৈরি করে। কামানের মাঝখানে এবং মুখের অংশে এর পরিধি ৬ ফুট ১০ ইঞ্চি এবং পিছনের অংশ ৮ ফুট ৩.৫ ইঞ্চি।
কামানের পিছনে ওপরের অংশে বারুদ ভরার জন্য একটি মুখ রয়েছে। কামান দাগার জন্য "রঞ্জকঘর" নামে একটি ছোট চৌকো খাঁজ ব্যবহার করা হতো, যেখানে বারুদ ভরে আগুন ধরিয়ে কামানটি ছোড়া হতো। কামানের মাঝখানে দুটি লোহার দণ্ড বসানো আছে। প্রতিটি দণ্ড প্রায় ৬ ফুট লম্বা এবং ৪ ফুট পরিধি বিশিষ্ট। এই লোহার দণ্ড দুটি কামানটিকে দুটি লোহার চাকার সাথে যুক্ত করতে ব্যবহৃত হতো।
## কিংবদন্তি
দলমাদল কামানকে ঘিরে একটি জনপ্রিয় কিংবদন্তি প্রচলিত আছে। স্থানীয়দের বিশ্বাস, মারাঠা আক্রমণকারী ভাস্কর রাও-এর হাত থেকে বিষ্ণুপুরকে রক্ষা করার জন্য মল্ল রাজাদের কুলদেবতা ভগবান মদনমোহন অলৌকিকভাবে এই কামানটি ব্যবহার করেছিলেন। লোককথা অনুসারে, মারাঠা আক্রমণের সময় স্বয়ং ভগবান মদনমোহন কামানটি পরিচালনা করেন, যার ফলে আক্রমণকারীরা পিছু হটতে বাধ্য হয়। এই অলৌকিক ঘটনার গল্প বিষ্ণুপুরের সাংস্কৃতিক ঐতিহ্যের এক অবিচ্ছেদ্য অংশ হয়ে উঠেছে।

## তথ্যসূত্র

বিষয়শ্রেণী:কামান
বিষয়শ্রেণী:ভারতের অস্ত্র
বিষয়শ্রেণী:মল্লভূম
বিষয়শ্রেণী:বাঁকুড়া জেলার দর্শনীয় স্থান
অসীমা চৌধুরী

**অসীমা চৌধুরী** (জন্ম ১৯৪৪) হলেন পশ্চিমবঙ্গের একজন ভারতীয় রাজনীতিবিদ। তিনি মালদা জেলার মানিকচক বিধানসভা কেন্দ্র থেকে পশ্চিমবঙ্গ বিধানসভার দুইবারের সদস্য। তিনি সর্বশেষ ২০০৬ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে নির্বাচিত হয়েছিলেন।

## প্রাথমিক জীবন এবং শিক্ষা
চৌধুরী পশ্চিমবঙ্গের মানিকচক, মালদা জেলার বাসিন্দা। তিনি প্রয়াত সুবোধ চৌধুরীর স্ত্রী। তিনি কলা ও শিক্ষকতায় স্নাতক সম্পন্ন করেছেন।

## কর্মজীবন
চৌধুরী প্রথমবারের মতো ২০০১ সালের পশ্চিমবঙ্গ বিধানসভা নির্বাচনে মানিকচক বিধানসভা কেন্দ্র থেকে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে বিধায়ক হিসেবে নির্বাচিত হন। তিনি ৪৮,২৩৯ ভোট পেয়ে কংগ্রেস প্রার্থী রাম প্রবেশ মণ্ডলকে ৮,৩৮৩ ভোটের ব্যবধানে পরাজিত করেন। ২০০৬ সালের পশ্চিমবঙ্গ বিধানসভা নির্বাচনে তিনি কমিউনিস্ট পার্টির হয়ে আসনটি ধরে রাখেন। ২০০৬ সালে, তিনি ৪৫,৬৬০ ভোট পেয়েছিলেন এবং আবারও তার নিকটতম প্রতিদ্বন্দ্বী ভারতীয় জাতীয় কংগ্রেসের রাম প্রবেশ মণ্ডলকে পরাজিত করেছিলেন, যিনি ৪০,১৯৬ ভোট পেয়েছিলেন। জয়ের ব্যবধান ছিল ৫,৪৬৪ ভোট।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:মালদহ জেলার ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৪৪-এ জন্ম
সাবাহ চৌধুরী

**সাবাহ চৌধুরী** একজন ইংরেজ কর্মী, বক্তা এবং লেখক যিনি মুসলিম সম্প্রদায়ের মধ্যের কুইয়ার এবং ট্রান্স ব্যক্তিদের অভিজ্ঞতার কথা বলেছেন। তিনি ট্রান্স প্রাইড ব্রাইটন এবং কালারস ইয়ুথ নেটওয়ার্কের সহ-প্রতিষ্ঠাতা এবং মিডলসেক্স প্রাইডের একজন পরিচালক।

## জীবনী
সাবাহ পশ্চিম লন্ডনের হাউন্সলো-তে একটি পাকিস্তানি মুসলিম পরিবারে বড় হয়ে ওঠেন। তিনি সাসেক্স বিশ্ববিদ্যালয় থেকে মনোবিজ্ঞানে বিজ্ঞানে স্নাতক (বিএসসি) ডিগ্রি অর্জন করেন।

২০১৩ সালে, সাবাহ ট্রান্স প্রাইড ব্রাইটনের সহ-প্রতিষ্ঠা করেন, যা ইংল্যান্ডের প্রথম ট্রান্স-নির্দিষ্ট গৌরব পদযাত্রা।

২০১৫ সালে, সাবাহ টেডএক্স ব্রিক্সটন-এ "ব্রাউন, ট্রান্স, কুইয়ার, মুসলিম অ্যাণ্ড প্রাইড" শীর্ষক একটি বক্তৃতা দিয়েছিলেন। তিনি ইনক্লুসিভ মসজিদ ইনিশিয়েটিভের ট্রাস্টি বোর্ডের ভাইস-চেয়ার, এই সংস্থা প্রান্তিক মুসলমানদের জন্য একটি অন্তর্ভুক্তিমূলক স্থান তৈরি করে। তিনি রমজানের সময় একজন কুইয়ার মুসলমান হিসেবে মিডিয়ার সাথে কথা বলেছেন।

২০১৬ সালে, সাবাহ কালারস ইয়ুথ নেটওয়ার্ক প্রতিষ্ঠায় সাহায্য করেছিলেন। এটি একটি যুব গোষ্ঠী যারা এলজিবিটিকিউ+ বর্ণের তরুণ এবং যুব কর্মীদের সমর্থন করে। যুক্তরাজ্য জুড়ে এলজিবি টিকিউ+ বর্ণের ব্যক্তিদের সাথে ৮ বছর কাজ করার পর, গোষ্ঠীটি ঘোষণা করেছে যে তারা ২০২৪ সালে কাজ বন্ধ করে দেবে।

২০২১ সালে, ফিউচার ফাইটারের জন্য সাবাহ গে টাইমসের সম্মান লাভ করেন। পরবর্তীতে তাঁর নাম ২০২৪ / ২৫ সালের বৈচিত্র্য শক্তি তালিকায় অন্তর্ভুক্ত করা হয়।

২০২২ সালে, সাবাহ *সাপোর্টিং ট্রান্স পিপল অফ কালার: হাউ টু মেক ইওর প্র্যাকটিস ইনক্লুসিভ* বইটি লিখেছিলেন, এটি প্রকাশ করেছিল জেসিকা কিংসলে পাবলিশার্স। বইটি "কেস স্টাডি, স্বাধীন গবেষণা এবং ব্যবহারিক পরীক্ষা তালিকা ব্যবহার করেছে এবং এর মাধ্যমে এই বিষয় নিয়ে কাজ করা পেশাদারদের ট্রান্স ব্যক্তিদের জন্য নিরাপদ স্থান তৈরির উপায়গুলির সাথে পরিচয় করিয়ে দিয়েছে"। ২০১৬ সালে জেন্ডার আইডেন্টিটি রিসার্চ অ্যান্ড এডুকেশন সোসাইটি (জিআইআরইএস) কর্তৃক তাঁকে *ইনক্লুসিভিটি – সাপোর্টিং বিএএমই ট্রান্স পিপল* শিরোনামে একটি ২৮ পৃষ্ঠার পুস্তিকা লেখার জন্যও দায়িত্ব দেওয়া হয়েছিল।

২০২৩ সালে, সাবাহ প্রথম সরাসরি অনুষ্ঠিত মিডলসেক্স প্রাইড অনুষ্ঠানে স্বেচ্ছাসেবক হিসেবে সাহায্য করেন। পরে তিনি মিডলসেক্স প্রাইড দলে পরিচালক হিসেবে যোগদান করেন। তিনি ব্রাইটন এবং হোভে কৃষ্ণাঙ্গ, ট্রান্স ও ইন্টারসেক্স ব্যক্তিদের জন্য একটি সহায়তা নেটওয়ার্ক, *কিউটিআইপিওসি* শুরু করেছেন, এবং দেশি কুইয়ার ব্যক্তিদের জন্য *দেশিকিউ* প্রতিষ্ঠা করেছেন।

অন্যান্য কর্মসূচির পাশাপাশি, সাবাহ একজন মনোরোগবিশেষজ্ঞ এবং শিল্পীদের সুস্থতা বিষয়ক পরামর্শদাতা। তিনি মনোচিকিৎসা ক্ষেত্রে নিজের কর্মজীবনের যাত্রা নিয়ে কথা বলেছেন এবং কিভাবে থেরাপি তাঁকে নিজেকে গ্রহণ করার জন্য জায়গা করে দিয়েছে তা ব্যাখ্যা করেছেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রূপান্তরকামী অধিকার কর্মী
বিষয়শ্রেণী:পাকিস্তানি বংশোদ্ভূত ইংরেজ ব্যক্তি
বিষয়শ্রেণী:সাসেক্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:লন্ডনের এলজিবিটিকিউ ব্যক্তি
অঞ্জু কর

**অঞ্জু কর** পশ্চিমবঙ্গের একজন ভারতীয় রাজনীতিবিদ। তিনি পূর্ব বর্ধমান জেলার তফসিলি জাতি সম্প্রদায়ের জন্য সংরক্ষিত কালনা বিধানসভা কেন্দ্র থেকে টানা পাঁচবার পশ্চিমবঙ্গ বিধানসভার সদস্য। তিনি প্রথমবারের মতো ১৯৮২ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে নির্বাচিত হন এবং ২০০৬ সাল পর্যন্ত পাঁচবার সংসদ সদস্য হিসেবে দায়িত্ব পালন করেন। তিনি সর্বশেষ ২০০১ সালে পশ্চিমবঙ্গ বিধানসভা নির্বাচনে কালনা থেকে জয়ী হয়েছিলেন।

## প্রাথমিক জীবন এবং কর্মজীবন
কর কালনা, পূর্ব বর্ধমান জেলা, পশ্চিমবঙ্গ থেকে এসেছে। তিনি ভারতের কমিউনিস্ট পার্টি (মার্কসবাদী) এর পলিটব্যুরো সদস্য ছিলেন। ২০২২ সালের এপ্রিলে, তিনি ৮৫ সদস্যের কেন্দ্রীয় কমিটির সদস্য হিসেবেও নির্বাচিত হন।

তিনি প্রথমবারের মতো ১৯৮২ সালের পশ্চিমবঙ্গ বিধানসভা নির্বাচনে ভারতের কমিউনিস্ট পার্টির প্রতিনিধিত্ব করে বিধায়ক হিসেবে নির্বাচিত হন। তিনি ৪৭,৮২৯ ভোট পেয়ে তার নিকটতম প্রতিদ্বন্দ্বী ভারতীয় জাতীয় কংগ্রেসের সুধীর ঘোষকে ১৩,৪৬৪ ভোটের ব্যবধানে পরাজিত করেন। ১৯৮৭ সালের পশ্চিমবঙ্গ বিধানসভা নির্বাচনে তিনি কমিউনিস্ট পার্টির জয়লাভের জন্য আসনটি ধরে রাখেন এবং ১৯৯১, ১৯৯৬ এবং ২০০১ সালের বিধানসভা নির্বাচনে আরও তিনবার জয়ী হন। ১৯৮৭ সালে, তিনি ৫৯,০৯২ ভোট পেয়েছিলেন এবং তার নিকটতম প্রতিদ্বন্দ্বী ভারতীয় জাতীয় কংগ্রেসের ধীরেন্দ্র নাথ চ্যাটার্জীকে ২২,১১৪ ভোটের ব্যবধানে পরাজিত করেছিলেন। ১৯৯১ সালে, তিনি ৬৪,৫৬০ ভোট পেয়েছিলেন এবং তার নিকটতম প্রতিদ্বন্দ্বী, কংগ্রেসের ধীরেন্দ্র নাথ চট্টোপাধ্যায়কে ২৬,৬৫০ ভোটের ব্যবধানে পরাজিত করেছিলেন।

১৯৯৬ সালে, তিনি ৭২,৩২৯ ভোট পেয়েছিলেন এবং তার নিকটতম প্রতিদ্বন্দ্বী ভারতীয় জাতীয় কংগ্রেসের লক্ষ্মণ কুমার রায়কে ১৬,৫০৪ ভোটের ব্যবধানে পরাজিত করেছিলেন।  ২০০১ সালে, তিনি ৭৯,৪০১ ভোট পেয়ে সর্বভারতীয় তৃণমূল কংগ্রেসের ব্যানার্জি শ্রীধরকে ২৪,৯৫৩ ভোটের ব্যবধানে পরাজিত করেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬
বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১
বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:পূর্ব বর্ধমান জেলার ব্যক্তি
মধুসূদন ঘোষ

**মধুসূদন ঘোষ** (১৯৩৮ - ১৮ আগস্ট ২০১৭) ছিলেন পশ্চিমবঙ্গের একজন ভারতীয় রাজনীতিবিদ। তিনি ২০১৬ সালের পশ্চিমবঙ্গ বিধানসভা নির্বাচনে ভরতপুর থেকে ভারতীয় জাতীয় কংগ্রেসের সদস্য হিসেবে বিধানসভার সদস্য নির্বাচিত হন।

## তথ্যসূত্র

বিষয়শ্রেণী:ভারতে ক্যান্সারে মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:২০১৭-এ মৃত্যু
বিষয়শ্রেণী:১৯৩৮-এ জন্ম
বিষয়শ্রেণী:উত্তর চব্বিশ পরগনা জেলার ব্যক্তি
দুপ্তারা সেন্ট্রাল করোনেশন উচ্চ বিদ্যালয়

**দুপ্তারা সেন্ট্রাল করোনেশন উচ্চ বিদ্যালয়** একটি ঐতিহ্যবাহী মাধ্যমিক বিদ্যালয় যা বাংলাদেশের নারায়ণগঞ্জ জেলার আড়াইহাজার উপজেলার দুপ্তারা গ্রামে অবস্থিত। ১৯১২ সালে প্রতিষ্ঠিত এই বিদ্যালয়টি দুপ্তারা, কালীবাড়ি, গিরদা, বাজবী, সত্যভান্দি, বান্টি এবং আশপাশের গ্রামাঞ্চলের শিক্ষার্থীদের মধ্যে শিক্ষার আলো ছড়িয়ে দিচ্ছে।

## ইতিহাস
১৯১২ সালের ১১ জানুয়ারি বিদ্যালয়টি প্রতিষ্ঠা করেন স্থানীয় শিক্ষানুরাগী জমিদার শ্রী রাজেন্দ্র চন্দ্র সেন রায়, শ্রী যতীন্দ্র চন্দ্র সেন রায়। সে সময় এলাকাটি প্রভাবশালী জমিদারদের অধীনে থাকলেও শিক্ষা ও আর্থিক দিক দিয়ে পিছিয়ে ছিল। বিদ্যালয়ের নাম **Central Coronation High School** রাখা হয় ব্রিটিশ সম্রাট পঞ্চম জর্জের ভারত আগমন ও রাজ্যাভিষেকের স্মরণে। ধারণা করা হয়, রাজাকে সম্মানিত ও সন্তুষ্ট করে বিদ্যালয়ের স্বীকৃতি আদায়ের জন্য এমন নামকরণ করা হয়েছিল। ১৯১৬ সালে জমি রেজিস্ট্রির পর বিদ্যালয়টি ৩১ ডিসেম্বর ১৯১৯ তারিখে কলকাতা বিশ্ববিদ্যালয়ের স্থায়ী স্বীকৃতি লাভ করে।

প্রতিষ্ঠার পর প্রায় দেড় একর জমির মধ্যে একটি বিশাল দিঘী ও ১০ কক্ষ বিশিষ্ট একটি প্রাসাদোপম ভবন নির্মাণ করা হয়। ১৯৯২ সালে বিদ্যালয়টি সরকারি উন্নয়ন পরিকল্পনায় অন্তর্ভুক্ত হয়। পরে নতুন একাডেমিক ও প্রশাসনিক ভবন নির্মিত হয় এবং পুরাতন ঝুঁকিপূর্ণ ভবন ভেঙে ফেলা হয়। এবং বিদ্যালয়ে সীমানা প্রাচীর, চারতলা ভিতের তিনতলা প্রশাসনিক ভবন, ডিজিটাল ল্যাব, অডিটোরিয়ামসহ আধুনিক নানা উন্নয়ন সাধিত হয়েছে।

## ক্যাম্পাস
বিদ্যালয়টি শান্ত পরিবেশ, দিঘী ও শানবাঁধানো ঘাট, বড় খেলার মাঠ এবং একটি দৃষ্টিনন্দন মসজিদসহ মনোমুগ্ধকর আঙ্গিক সমৃদ্ধ। পুরনো নির্মাণশৈলীর অংশগুলো সংরক্ষিত রেখে নতুন ভবনগুলো নির্মাণ করা হয়েছে।

## প্রশাসন
বিদ্যালয়ের প্রথম প্রধান শিক্ষক ছিলেন বাবু কুমুদ বন্ধু দাস। এরপর পর্যায়ক্রমে বাবু বরদাকান্ত সেন, বাবু পরেশ চন্দ্র সেন, মৌলভী আবুল ফয়েজ, মিজানুর রহমানসহ অনেকেই প্রধান শিক্ষক ছিলেন। ২০১৯ সালের হিসাবে মো. গিয়াস উদ্দিন সরকার প্রধান শিক্ষক।

## উল্লেখযোগ্য প্রাক্তন শিক্ষার্থী
বিদ্যালয়ের অনেক প্রাক্তন শিক্ষার্থী দেশে ও বিদেশে গুরুত্বপূর্ণ পদে দায়িত্ব পালন করেছেন। এদের মধ্যে আছেন:
* তোফাজ্জল হোসেন আমান – সাবেক এমএলএ।
* মঞ্জরুল ইসলাম মঞ্জ – ডাকসুর সাবেক এজিএস
* জহিরুল ইসলাম – সাবেক মহাপরিচালক, প্রাথমিক শিক্ষা অধিদপ্তর
* মুক্তিযোদ্ধা এস এম মাজহারুল হক
* ফজলুর রহমান আরজু – রাষ্ট্রপতি পুরস্কারপ্রাপ্ত জাতীয় ফুটবল খেলোয়াড়

## শিক্ষার্থী ও শিক্ষা কার্যক্রম
বিদ্যালয়ে বিজ্ঞান, মানবিক ও ব্যবসায় শিক্ষা শাখায় প্রায় ১,৮০০ শিক্ষার্থী অধ্যয়ন করছে। ২০১৯ সালে প্রায় ৯০ জন শিক্ষার্থী বৃত্তি লাভ করে।

## আরও দেখুন
* বাংলাদেশের শিক্ষা ব্যবস্থা
* বাংলাদেশের বিদ্যালয়সমূহের তালিকা

## সূত্র
https://web.archive.org/web/20250709080608/https://cchs.sof.edu.bd/about-us

বিষয়শ্রেণী:নারায়ণগঞ্জ জেলার বিদ্যালয়
বিষয়শ্রেণী:বাংলাদেশের মাধ্যমিক বিদ্যালয়
বিষয়শ্রেণী:১৯১২ সালে প্রতিষ্ঠিত শিক্ষা প্রতিষ্ঠান
বিষয়শ্রেণী:ভারতে ১৯১২ সালে প্রতিষ্ঠিত
আল্টোনা (চলচ্চিত্র)

***আল্টোনা*** হলো একটি কানাডীয় তথ্যচিত্র, যা হিথ অ্যাফোল্টার, জন অ্যাফোল্টার, নাথান অ্যাফোল্টার এবং টমাস অ্যাফোল্টার কর্তৃক পরিচালিত হয়েছে। চলচ্চিত্রটি ২০২৩ সালে মুক্তি পায়। চলচ্চিত্রটি ১৯৯০ সালের আল্টোনা হত্যাকাণ্ডের উপর ভিত্তি করে নির্মিত, যেখানে ম্যানিটোবার আল্টোনার কিশোর আর্ল গিসব্রেখ্ট, সমকামী হওয়ার কারণে তাকে উৎপীড়ন করা দুই সহপাঠীর উপর হামলা চালায় এবং তারপর তারা যে বাড়িতে ছিল সেখানে আগুন ধরিয়ে দেয়।

চলচ্চিত্রটি মূলত টাইলার পেলকির অভিজ্ঞতার উপর ভিত্তি করে নির্মিত, যিনি এই ঘটনা থেকে বেঁচে ফিরেছিলেন। তিনি পরবর্তীতে একজন প্রেরণাদায়ক বক্তা হিসেবে এবং ভুক্তভোগীদের অধিকার রক্ষায় কাজ করেন। গিসব্রেখ্ট নিজে এই চলচ্চিত্রে উপস্থিত হননি, যদিও তিনি অ্যাফোল্টার্সদের একটি সাক্ষাৎকার দিয়েছিলেন এবং একটি অনুশোচনা-বিবৃতি লিখেছিলেন যা অভিনেতা গ্যাব্রিয়েল কার্টার চলচ্চিত্রে পড়ে শোনান।

২০২৩ সালের হুইসলার ফিল্ম ফেস্টিভ্যালে চলচ্চিত্রটির প্রিমিয়ার হয়েছিল, যেখানে এটি হুইসলার ফিল্ম ফেস্টিভ্যাল ডকুমেন্টারি অ্যাওয়ার্ড অর্জন করে। ২০২৫ সালে ১৩তম কানাডিয়ান স্ক্রিন অ্যাওয়ার্ডসে, অ্যাফোল্টার্সরা সেরা তথ্যচিত্র সম্পাদনার জন্য কানাডিয়ান স্ক্রিন অ্যাওয়ার্ডের মনোনয়ন লাভ করে এবং সেরা তথ্যচিত্র রচনার জন্য ডব্লিউজিসি স্ক্রিন রাইটিং অ্যাওয়ার্ড লাভ করে। এছাড়াও, ক্রেইগ ল্যাংডন এবং অ্যাফোল্টার্সরা যৌথভাবে ২০২৪ সালের লিও অ্যাওয়ার্ডসে সেরা পূর্ণদৈর্ঘ্য তথ্যচিত্রের জন্য লিও পুরস্কার লাভ করে।

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র
বিষয়শ্রেণী:২০২৩-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
মোত্তাকিন আলম

**মোহাম্মদ মোত্তাকিন আলম** (জন্ম ১৯৭৯) পশ্চিমবঙ্গের একজন ভারতীয় রাজনীতিবিদ। তিনি মালদা জেলার মানিকচক বিধানসভা কেন্দ্র থেকে পশ্চিমবঙ্গ বিধানসভার প্রাক্তন সদস্য। তিনি ১৯৯৬ সালের পশ্চিমবঙ্গ বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে নির্বাচিত হয়েছিলেন।

## প্রাথমিক জীবন এবং শিক্ষা
আলম পশ্চিমবঙ্গের মালদা জেলার ইংলিশ বাজারের বাসিন্দা। তিনি মৃত আলী মোহাম্মদের ছেলে। তিনি যদুপুর আঁচল উচ্চ বিদ্যালয়ে দশম শ্রেণীতে পড়াশোনা করেন এবং ১৯৯৬ সালে পশ্চিমবঙ্গ মাধ্যমিক শিক্ষা বোর্ড কর্তৃক পরিচালিত পরীক্ষায় উত্তীর্ণ হন।

## কর্মজীবন
১৯৯৬ সালের পশ্চিমবঙ্গ বিধানসভা নির্বাচনে আলম প্রথমবারের মতো মানিকচক বিধানসভা কেন্দ্র থেকে ভারতীয় জাতীয় কংগ্রেসের প্রতিনিধিত্ব করে বিধায়ক হিসেবে নির্বাচিত হন। তিনি ৭৮,৪৭২ ভোট পেয়ে তার নিকটতম প্রতিদ্বন্দ্বী সর্বভারতীয় তৃণমূল কংগ্রেসের সাবিত্রী মিত্রকে ১২,৬০৩ ভোটের ব্যবধানে পরাজিত করেন।
 তিনি ২০২১ সালের পরবর্তী নির্বাচনে হেরে যান এবং মাত্র তৃতীয় স্থান অর্জন করতে পারেন। তৃণমূল কংগ্রেসের সাবিত্রী মিত্র ২০২১ সালের পশ্চিমবঙ্গ বিধানসভা নির্বাচনে ভারতীয় জনতা পার্টির গৌর চাঁদ মণ্ডলকে পরাজিত করে জয়ী হন। বর্তমান বিধায়ক আলম মাত্র ১১,৫৫৫ ভোট পান, যেখানে বিজয়ী মিত্র পেয়েছেন ১,১০,২৩৪ ভোট।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:মালদহ জেলার ব্যক্তি
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৭৯-এ জন্ম
আলবেরুণী জুলকারনাইন

**আলবেরুণী জুলকারনাইন** (জন্ম ১৯৮১) হলেন পশ্চিমবঙ্গের একজন ভারতীয় রাজনীতিবিদ। তিনি মালদা জেলার মালতীপুর বিধানসভা কেন্দ্র থেকে পশ্চিমবঙ্গ বিধানসভার প্রাক্তন সদস্য। তিনি ২০১৬ সালের পশ্চিমবঙ্গ বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে নির্বাচিত হয়েছিলেন।

## প্রাথমিক জীবন এবং শিক্ষা
জুলকারনাইন পশ্চিমবঙ্গের মালদা জেলার মালতিপুর থেকে এসেছেন। তিনি প্রয়াত কংগ্রেস নেতা ও চিকিৎসক গোলাম ইয়াজদানির ছেলে, যিনি ছয়বারের প্রাক্তন বিধায়ক ও মন্ত্রী ছিলেন। তিনি ২০০৫ সালে দিল্লি বিশ্ববিদ্যালয় থেকে এমএ সম্পন্ন করেন। তিনি একজন সমাজকর্মী এবং তার স্ত্রী একজন গৃহিণী।

## কর্মজীবন
জুলকারনাইন ২০১৬ সালের পশ্চিমবঙ্গ বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে মালতীপুর বিধানসভা কেন্দ্র থেকে নির্বাচিত হয়েছিলেন। তিনি ৫০,৬৪৩ ভোট পেয়ে তার নিকটতম প্রতিদ্বন্দ্বী বিপ্লবী সমাজতান্ত্রিক দলের আবদুর রহিম বক্সিকে ২,৬১০ ভোটের ব্যবধানে পরাজিত করেন। তিনি ২০২১ সালের পশ্চিমবঙ্গ বিধানসভা নির্বাচনে আবার প্রতিদ্বন্দ্বিতা করেছিলেন কিন্তু রহিম বক্সির কাছে আসনটি হেরে যান, যিনি স্থানান্তরিত হয়ে সর্বভারতীয় তৃণমূল কংগ্রেসের টিকিটে প্রতিদ্বন্দ্বিতা করেছিলেন। জুলকারনাইন ১৯,৮২৭ ভোট পেয়ে তৃতীয় স্থান অধিকার করেন এবং বিজয়ী রহিম বক্সী এবং ভারতীয় জনতা পার্টির মৌসুমী দাসের পরে তৃতীয় স্থান অধিকার করেন, যারা দ্বিতীয় স্থান অধিকার করেছিলেন। রহিম বক্সী ১২৬,১৫৭ ভোট পেয়ে মৌসুমী দাসকে পরাজিত করেন, যিনি ৩৪,২০৮ ভোট পেয়েছিলেন।

## তথ্যসূত্র

বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:মালদহ জেলার ব্যক্তি
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮২-এ জন্ম
নিরাপদ সর্দার

**নিরাপদ সর্দার** একজন ভারতীয় রাজনীতিবিদ, ইউনিয়ন নেতা এবং ভারতের কমিউনিস্ট পার্টি (মার্কসবাদী) এর সদস্য। তিনি ২০১১ থেকে ২০১৬ সাল পর্যন্ত সন্দেশখালি (এসটি) থেকে নির্বাচিত পশ্চিমবঙ্গ বিধানসভার বিধায়ক ছিলেন। তিনি বর্তমানে অল ইন্ডিয়া এগ্রিকালচারাল ওয়ার্কার্স ইউনিয়ন (AIAWU)-এর সম্পাদক এবং সিপিআই(এম)-এর পশ্চিমবঙ্গ রাজ্য সম্পাদকদের একজন।

তিনি কয়েক বছর ধরে সন্দেশখালীতে অবৈধ জমি দখল, মহিলাদের উপর আক্রমণ এবং পুলিশের নিষ্ক্রিয়তার বিষয়গুলি উত্থাপন করে আসছেন। তার অভিযোগ, তৃণমূল কংগ্রেসের গুন্ডারা এলাকাটি দখল করে নিয়েছে এবং জনগণকে আক্রমণ করে এবং বর্গাচাষীদের দেওয়া জমি কেড়ে নিয়ে দায়মুক্তি উপভোগ করছে। ২০২৪ সালে তৃণমূল কংগ্রেসের স্থানীয় নেতাদের বিরুদ্ধে বিদ্রোহের সময় তিনি একজন কেন্দ্রীয় ব্যক্তিত্ব হয়ে ওঠেন।

তৃণমূল কংগ্রেসের শক্তিশালী নেতা শেখ শাহজাহানের সহযোগী পলাতক তৃণমূল নেতা শিবু হাজরা তাকে ১১১-১১৭ জন গ্রামবাসীর দলকে নেতৃত্ব দেওয়ার অভিযোগে অভিযুক্ত করার পর পশ্চিমবঙ্গ পুলিশ তাকে গ্রেপ্তার করে। এই দলটি হামলা এবং জমি দখলের প্রতিশোধ নিতে তাদের খামার পুড়িয়ে দিয়েছিল। তার গ্রেপ্তারের প্রতিবাদে নতুন করে বিক্ষোভের ঢেউ ওঠে। তার সমর্থনে সন্দেশখালীর গ্রামবাসীরা তার মুক্তির আগ পর্যন্ত ১৭ দিন ধরে থানা ঘেরাও করে রাখে। কলকাতা হাইকোর্ট তাকে জামিনে মুক্তি দেয় এবং অবৈধ গ্রেপ্তার, নির্যাতন এবং হয়রানির জন্য জড়িত পুলিশ সদস্যদের বিরুদ্ধে ব্যবস্থা নেওয়ার আহ্বান জানিয়ে পুলিশকে তিরস্কার করে।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:উত্তর ২৪ পরগনা জেলার রাজনীতিবিদ
রোহিত শর্মা (পশ্চিমবঙ্গের রাজনীতিবিদ)

**রোহিত শর্মা** (জন্ম ১৯৫৫) পশ্চিমবঙ্গের একজন ভারতীয় রাজনীতিবিদ। তিনি দার্জিলিং জেলার কার্শিয়ং বিধানসভা কেন্দ্র থেকে দুইবার পশ্চিমবঙ্গ বিধানসভার সদস্য নির্বাচিত। তিনি ২০১১ সালের পশ্চিমবঙ্গ বিধানসভা নির্বাচনে গোর্খা জনমুক্তি মোর্চার প্রতিনিধিত্ব করে জয়লাভ করেন এবং ২০১৬ সালের নির্বাচনে আসনটি ধরে রাখেন।

## প্রাথমিক জীবন এবং শিক্ষা
শর্মা পশ্চিমবঙ্গের দার্জিলিং জেলার কার্শিয়ংয়ের বাসিন্দা। তিনি প্রয়াত বাল প্রসাদ শর্মার ছেলে। তিনি ২০০৫ সালে উত্তরবঙ্গ বিশ্ববিদ্যালয় থেকে দার্জিলিং পাহাড়ের চা বাগানে ট্রেড ইউনিয়ন আন্দোলনের উপর অর্থনীতিতে পিএইচডি সম্পন্ন করেন। এর আগে, তিনি ১৯৭৮ সালে লখনউ বিশ্ববিদ্যালয় থেকে এমবিএ এবং ১৯৭৫ সালে উত্তরবঙ্গ বিশ্ববিদ্যালয়ের অধিভুক্ত একটি কলেজ থেকে বিকম ডিগ্রি অর্জন করেন। তিনি একজন অবসরপ্রাপ্ত সহযোগী অধ্যাপক।

## কর্মজীবন
শর্মা প্রথমে ২০১১ সালের পশ্চিমবঙ্গ বিধানসভা নির্বাচনে জিতে গোর্খা জনমুক্তি মোর্চার প্রতিনিধিত্ব করে কার্শিয়াং বিধানসভা কেন্দ্র থেকে বিধায়ক হন। তিনি ১১৪,২৯৭ ভোট পেয়ে তার নিকটতম প্রতিদ্বন্দ্বী এবং বর্তমান বিধায়ক, সর্বভারতীয় তৃণমূল কংগ্রেসের শান্তা ছেত্রীকে ৯৩,০৯৬ ভোটের ব্যবধানে পরাজিত করেন। ২০১৬ সালের পশ্চিমবঙ্গ বিধানসভা নির্বাচনে গোর্খা জনমুক্তি মোর্চার জয়ের জন্য তিনি আসনটি ধরে রাখেন। তিনি ৮৬,৯৪৭ ভোট পেয়ে তার নিকটতম প্রতিদ্বন্দ্বী শান্তা ছেত্রীকে আবারও ৩৩,৭২৬ ভোটের ব্যবধানে পরাজিত করেন। কিন্তু ২০১৬ সালে ছেত্রী তৃণমূল কংগ্রেসের টিকিটে প্রতিদ্বন্দ্বিতা করেছিলেন।

## তথ্যসূত্র

বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:দার্জিলিং জেলার ব্যক্তি
বিষয়শ্রেণী:গোর্খা জনমুক্তি মোর্চার রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৫৫-এ জন্ম
হেইলি রোজ

***হেইলি রোজ*** একটি কানাডীয় হাস্যরসাত্মক-নাট্যধর্মী চলচ্চিত্র, যা স্যান্ডি সোমার্স কর্তৃক পরিচালিত হয়েছে। চলচ্চিত্রটি ২০২৩ সালে মুক্তি পায়। চলচ্চিত্রটিতে হেইলি চরিত্রে অভিনয় করেছেন এম হেইন। হেইলি একজন যুবতী, যাকে তার বাবার মাছ ধরতে গিয়ে দুর্ঘটনায় মৃত্যুর জন্য অন্যায়ভাবে দায়ী করার পর দশ বছর ধরে তার পরিবার থেকে বিচ্ছিন্ন ছিল। এখন তাকে অবশ্যই নোভা স্কোশিয়ায় তার বাড়িতে ফিরে আসতে হবে এবং তার অতীতের মুখোমুখি হতে হবে, কারণ তার বোন রোজ (কেটলিন মেডরেক) ফোন করে জানিয়েছে যে তাদের মা ওলগা (কারি ম্যাচেট) মারা গেছেন।

এই চলচ্চিত্রে হেইলির অ-দ্বৈত লিঙ্গ সঙ্গী সিডের ভূমিকায় রয়েছেন রায়লি রেইন। অন্যান্য সহ-ভূমিকায় রয়েছেন বিলি ম্যাকলেলান, জশ ক্রুডাস, ডেভিড ওল্টন, ফ্রান্সিন ডেসচেপার, ক্যাটেরিনা বাকোলিয়াস, ব্রায়ান জর্জ, রায়ান উইলিস, বেলা মার্টিন, মরগান সন্ডার্স, এরিক পেইন, ইয়ান উইলসন, ডেনিস সোমারস এবং শার্লিন কালাইল।

২০২২ সালের নভেম্বরে নোভা স্কটিয়ার চেস্টার এবং হাবার্ডসে চলচ্চিত্রটির নির্মাণকাজ শুরু হয়।

## বিতরণ
২০২৩ সালের সিনেফেস্ট সাডবেরি আন্তর্জাতিক চলচ্চিত্র উৎসবে চলচ্চিত্রটির প্রিমিয়ার হয়। পরবর্তীতে এটি ২০২৩ সালের ক্যালগারি আন্তর্জাতিক চলচ্চিত্র উৎসব, ইমেজ+নেশন, এবং ২০২৩ সালের হুইসলার চলচ্চিত্র উৎসবে বোরসোস প্রতিযোগিতা অনুষ্ঠানে প্রদর্শিত হয়।

চলচ্চিত্রটি ২০২৪ সালের এপ্রিল মাসে বাণিজ্যিকভাবে মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:কানাডীয় এলজিবিটিকিউ সম্পর্কিত চলচ্চিত্র
বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র
বিষয়শ্রেণী:২০২৩-এর হাস্যরসাত্মক নাট্য চলচ্চিত্র
বিষয়শ্রেণী:২০২৩-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র
লোমশ-মুখ বাদুড়

**লোমশ-মুখ বাদুড়** (বৈজ্ঞানিক নাম: *Myotis annectans*; *মায়োটিস অ্যানেকটেনস*) হলো ভেস্পারটিলিওনিডায়ি গোত্রের একটি বাদুড়।

ইন্দোনেশিয়া, থাইল্যান্ড, বাংলাদেশ, ভারত, মিয়ানমার ও লাওসে এই প্রজাতির বাদুড় দেখতে পাওয়া যায়।

## তথ্যসূত্র

বিষয়শ্রেণী:ইঁদুরকানি বাদুড়
বিষয়শ্রেণী:দক্ষিণ এশিয়ার বাদুড়
বিষয়শ্রেণী:দক্ষিণ-পূর্ব এশিয়ার বাদুড়
বিষয়শ্রেণী:ভারতের স্তন্যপায়ী
বিষয়শ্রেণী:বাংলাদেশের স্তন্যপায়ী
বিষয়শ্রেণী:লাওসের স্তন্যপায়ী
বিষয়শ্রেণী:মিয়ানমারের মেরুদণ্ডী প্রাণী
বিষয়শ্রেণী:থাইল্যান্ডের স্তন্যপায়ী
বিষয়শ্রেণী:ভিয়েতনামের স্তন্যপায়ী
বিষয়শ্রেণী:জর্জ এডওয়ার্ড ডবসন কর্তৃক নামকরণকৃত ট্যাক্সা
বিষয়শ্রেণী:১৮৭১-এ বর্ণিত স্তন্যপায়ী
প্রতিম চট্টোপাধ্যায়

**প্রতিম চ্যাটার্জী** (১ জানুয়ারি ১৯৪০ - ১৯ মার্চ ২০১৮) ছিলেন পশ্চিমবঙ্গ রাজ্যের একজন ভারতীয় রাজনীতিবিদ এবং পশ্চিমবঙ্গ সরকারের একজন প্রাক্তন মন্ত্রী।

## তথ্যসূত্র

বিষয়শ্রেণী:হুগলি জেলার ব্যক্তি
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:২০১৮-এ মৃত্যু
বিষয়শ্রেণী:১৯৪০-এ জন্ম
বিষয়শ্রেণী:মার্ক্সবাদী ফরওয়ার্ড ব্লকের রাজনীতিবিদ
আওয়ার সন

***আওয়ার সন*** হলো ২০২৩ সালে মুক্তিপ্রাপ্ত একটি আমেরিকান নাট্যধর্মী চলচ্চিত্র যা বিল অলিভার কর্তৃক পরিচালিত হয়েছে। চলচ্চিত্রটি অলিভার এবং পিটার নিকোভিৎসের চিত্রনাট্য থেকে নির্মিত হয়েছে। এতে অভিনয় করেছেন বিলি পোর্টার, লুক ইভান্স, রবিন ওয়েইগার্ট, অ্যান্ড্রু র‍্যানেলস, আইজ্যাক কোল পাওয়েল এবং ফেলিসিয়া রাশাদ ।

চলচ্চিত্রটির বৈশ্বিক প্রিমিয়ার হয় ২০২৩ সালের ১০ জুন ট্রাইবেকা উৎসবে। ২০২৩ সালের ৮ই ডিসেম্বর ভার্টিক্যালের মাধ্যমে চলচ্চিত্রটি মুক্তি পায়।

## অভিনেতা

## উৎপাদন
২০২২ সালের জুন মাসে, ঘোষণা করা হয় যে বিলি পোর্টার এবং লুক ইভান্স চলচ্চিত্রটিতে অভিনয় করবেন। যার পরিচালকের দায়িত্বে রয়েছেন বিল অলিভার, যিনি পিটার নিকোভিৎসের সাথে তাঁর লেখা চিত্রনাট্য থেকে চলচ্চিত্রটি নির্মাণ করবেন। ২০২২ সালের আগস্টে, রবিন ওয়েইগার্ট, অ্যান্ড্রু র‍্যানেলস, আইজ্যাক কোল পাওয়েল, ফেলিসিয়া রাশাদ এবং কেট বার্টন চলচ্চিত্রটির অভিনেতাদের দলে নির্বাচিত হন। 

## মুক্তি
২০২৩ সালের ১০ জুন, ২০২৩ সালের ট্রাইবেকা উৎসবে *আওয়ার সন*-এর বৈশ্বিক প্রিমিয়ার হয়।  এরপর, ২০২৩ সালের ৮ ডিসেম্বর তারিখে ভার্টিক্যাল এন্টারটেইনমেন্টের মাধ্যমে চলচ্চিত্রটি মুক্তি পায়। 

## সমাদর
পর্যালোচনা সন্নিহিতকারী ওয়েবসাইট রটেন টম্যাটোসে ২২ জন সমালোচকের পর্যালোচনার ৮৬% ছিল ইতিবাচক, যার গড় রেটিং ৬.৪/১০। পরিমানকৃত গড় পদ্ধতি ব্যবহারকারী ওয়েবসাইট মেটাক্রিটিক, ৬ জন সমালোচকের পর্যালোচনার উপর ভিত্তি করে চলচ্চিত্রটিকে ১০০ এর মধ্যে ৫৮ নম্বর দিয়েছে, যা "মিশ্র বা মোটামুটি" পর্যালোচনা মান নির্দেশ করে।

## তথ্যসূত্র

## বহিঃসংযোগ
* 
* 

বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র
বিষয়শ্রেণী:২০২৩-এর নাট্য চলচ্চিত্র
বিষয়শ্রেণী:২০২৩-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
রুকি (২০২৩ সালের চলচ্চিত্র)

***রুকি*** হলো ২০২৩ সালে মুক্তিপ্রাপ্ত একটি ফিলিপিনো স্বাধীন এলজিবিটি, বয়ঃসন্ধিকালভিত্তিক ক্রীড়া ধারার চলচ্চিত্র যা সামান্থা লি কর্তৃক পরিচালিত এবং নাতস জাদাওনে দ্বারা রচিত হয়েছে। এতে অভিনয় করেছেন পাত তিংহুই, আয়া ফের্নান্দেজ এবং আগত ইসিদ্রো। চলচ্চিত্রটি এক অদ্ভুত কিশোরীকে নিয়ে নির্মিত, যে ভলিবল খেলোয়াড়দের দলে যোগ দেয় এবং ভলিবল দলের অধিনায়কের প্রেমে পড়ে।

## সারসংক্ষেপ
মেয়েদের ক্যাথলিক উচ্চ বিদ্যালয় স্যান লরেঞ্জোতে তার প্রথম দিনে, অন্তর্মুখী নতুন ছাত্রী এস (পাত তিংহুই অভিনীত) স্কুলের ভলিবল দলের কোচ জুলসের (আগত ইসিদ্রো অভিনীত) দৃষ্টি আকর্ষণ করে। এস একজন প্রতিভাবান বাস্কেটবল খেলোয়াড় জানার পর কোচ জুলস তাকে ভলিবল দলের প্রবেশিকায় অংশ নেওয়ার জন্য আমন্ত্রণ জানান।

যদিও এস প্রাথমিকভাবে ভলিবল কোর্টে নিজেকে বেমানান মনে করে, তবে দলের অধিনায়ক জানার (আয়া ফের্নান্দেজ অভিনীত) প্রতি তার অনুভূতি তৈরি হওয়ার পর তার দৃষ্টিভঙ্গি পরিবর্তিত হয়। কিন্তু জানা এসকে একজন প্রতিদ্বন্দ্বী হিসাবে দেখে এবং এটি তাদের সম্পর্কের গতিপথ বদলে দেয়।

সময়ের সাথে সাথে, এস, জানা এবং তার দলের বাকি সদস্যদের সাথে ঘনিষ্ঠ সম্পর্ক গড়ে তোলে, এবং এর মাধ্যমে সে এক ধরনের মুক্তির স্বাদ অনুভব করে। তা সত্ত্বেও, দলের ফিজিক্যাল থেরাপিস্ট কোচ কেলের (মিকয় মোরালেস অভিনীত) সাথে খেলার পরের একটি গুরুত্বপূর্ণ ঘটনা এসের জীবনকে নাটকীয়ভাবে বদলে দেয়।

## অভিনেতা
* এস চরিত্রে পাত তিংহুই
* জানা চরিত্রে আয়া ফের্নান্দেজ
* কোচ জুলস হিসেবে আগত ইসিদ্রো
* কোচ কেল চরিত্রে মিকয় মোরালেস
* এসের মা হিসেবে চে রামোস
* আলিসা ভালদেজ; নিজেই (বিশেষ অতিথি চরিত্র)

## মুক্তি
২০২৩ সালের ৫ আগস্ট ১৯তম সিনেমালয় স্বাধীন চলচ্চিত্র উৎসবে পূর্ণদৈর্ঘ্য বিভাগের অধীনে প্রতিযোগী চলচ্চিত্রগুলির একটি হিসেবে চলচ্চিত্রটির প্রিমিয়ার হয়। এটি উৎসবে তিনটি পুরস্কার লাভ করে: প্যাট টিংজুয়ের অভিনয়ের জন্য সেরা অভিনেত্রী পুরস্কার; দর্শক পছন্দ পুরস্কার; এবং সেরা সম্পাদনা পুরস্কার।

## তথ্যসূত্র

## বহিঃসংযোগ
* 

বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র
বিষয়শ্রেণী:২০২৩-এর চলচ্চিত্র
বিষয়শ্রেণী:এলজিবিটি চলচ্চিত্র উৎসব
বহু-বংশজাততা

থাম্ব|300x300পিক্সেল|এই বিবর্তনীয় গাছে, নীল ও লাল গোষ্ঠী দুটি একক-বংশজাত হলেও তাদের একটি যৌথ সরাসরি পূর্বপুরুষ নেই। যদি কেবল বাহ্যিকভাবে মিল থাকা বৈশিষ্ট্যের কারণে এদের একত্রে একটি গোষ্ঠী ধরা হয়, তবে সেই গোষ্ঠীটি বহু-বংশজাত হয়ে যায়।
**বহু-বংশজাত গোষ্ঠী**  () হলো এমন একটি গোষ্ঠী যা বিভিন্ন পূর্বপুরুষ থেকে উদ্ভূত জীবদের নিয়ে গঠিত হয়, কিন্তু  তাদের সর্বশেষ সাধারণ পূর্বপুরুষকে এ গোষ্ঠীর মধ্যে অন্তর্ভুক্ত করে না।

এই ধরনের গোষ্ঠীগুলো সাধারণত এমন বৈশিষ্ট্যের ভিত্তিতে গঠিত হয় যা একাধিক বিবর্তনীয় শাখায় আলাদাভাবে উদ্ভূত হয়েছে। এই অনুরূপ বৈশিষ্ট্যগুলোকে বলা হয় হোমোপ্লাসি, এবং এগুলো সাধারণত অভিসারী বিবর্তন এর মাধ্যমে গঠিত হয়।

## উদাহরণ
থাম্ব|300x300পিক্সেল|উষ্ণ-রক্তবিশিষ্ট প্রাণীদের গোষ্ঠীটি বহু-বংশজাত, কারণ স্তন্যপায়ী ও পাখিদের পূর্বপুরুষ আলাদা
উদাহরণস্বরূপ, স্তন্যপায়ী এবং পাখিদের মধ্যে উষ্ণ-রক্তবিশিষ্টতা আলাদাভাবে বিবর্তিত হয়েছে। তাই "উষ্ণ-রক্তবিশিষ্ট প্রাণী" গোষ্ঠীটি বহু-বংশজাত। 

জল-কমজাইলকা  দেখতে একরকম হলেও এদের পূর্বপুরুষ ভিন্ন, তাই এগুলো বহু-বংশজাত।

অন্য উদাহরণ:

* শৈবাল
* সি৪ ফটোসিনথেটিক উদ্ভিদ
* ইডেন্টেট স্তন্যপায়ী প্রাণী

## শ্রেণিবিন্যাসে প্রভাব
বেশিরভাগ ট্যাক্সোনমিস্ট শ্রেণিবিন্যাসের ক্ষেত্রে বহু-বংশজাত গোষ্ঠী সঙ্গত কারণে এড়িয়ে চলেন  এবং একক পূর্বপুরুষ থেকে আগত সকল সদস্য নিয়ে গঠিত এক-বংশজাত গোষ্ঠীকে প্রাধান্য দেন। এই কারণে শ্রেণিবিন্যাসের সংস্কারে বহু-বংশজাত গোষ্ঠীকে বাদ দেওয়া হয়।

তবে কিছু ক্ষেত্রে, যেমন Alternaria ছত্রাকের বিভিন্ন প্রজাতির অনুরূপ আচরণের কারণে, গবেষকরা এই গোষ্ঠীকে গ্রহণযোগ্য গণ হিসেবে বিবেচনা করেন, যদিও এটি বহু-বংশজাত।

## শব্দের উৎপত্তি
শব্দটি এসেছে গ্রিক: πολύς (polús) মানে "অনেক" এবং φῦλον (phûlon) মানে "গোষ্ঠী বা প্রজাতি"।

* **[[এক-বংশজাততা]]** (Monophyly) – μόνος (mónos): "একটি মাত্র"
* **[[আংশিক-বংশজাততা]]** (Paraphyly) – παρά (pará): "পাশে", অর্থাৎ কিছু অংশ বাদ পড়েছে

## পরিহার এবং ব্যবহারিক দৃষ্টিকোণ
থাম্ব|300x300পিক্সেল|তিন ধরনের শ্রেণিবিন্যাস গোষ্ঠী: এক-বংশজাত (১), আংশিক-বংশজাত (২), বহু-বংশজাত (৩)
এক-বংশজাত গোষ্ঠী যেমন Poaceae (ঘাসের পরিবার), শ্রেণিবিন্যাস ও পূর্বানুমানের জন্য বেশি কার্যকর, কারণ এতে সব সদস্যের মধ্যে সাধারণ বৈশিষ্ট্য থাকে। বিপরীতে লিনিয়াস 'Diandria' শ্রেণীতে যেসব উদ্ভিদে মাত্র দুটি পুংকেশর আছে তাদের রেখেছিলেন, যা বহু-বংশজাত এবং পূর্বানুমানের দৃষ্টিকোণ থেকে অব্যবহারযোগ্য।

## বহু-বংশজাত প্রজাতি
প্রজাতিকে সাধারণত একক বংশজাত ধরে নেওয়া হয়, কিন্তু হাইব্রিড স্পেসিয়েশন (hybrid speciation) বা পলিপ্লয়েডি (polyploidy) ঘটলে বহু-বংশজাত প্রজাতি সৃষ্টি হতে পারে। এটি উদ্ভিদে বেশি দেখা যায়।

কিছু শ্রেণীবিন্যাসবিদ মনে করেন "-বংশজাততা" শব্দটি প্রজাতির গোষ্ঠীর জন্য প্রযোজ্য, একক প্রজাতির জন্য নয়।

## আরও দেখুন

* কার্সিনাইজেশন
* অভিসারী বিবর্তন
* হাইব্রিড স্পেসিয়েশন 

## তথ্যসূত্র
বিষয়শ্রেণী:বিবর্তন
বিষয়শ্রেণী:সমান্তরাল-বিবর্তন
বিষয়শ্রেণী:প্রাণী গোষ্ঠী
সারা (২০২৩ সালের চলচ্চিত্র)

***সারা*** হলো ২০২৩ সালে মুক্তিপ্রাপ্ত একটি নাট্যধর্মী চলচ্চিত্র যা ইসমাইল বাসবেথ কর্তৃক লিখিত এবং পরিচালিত হয়েছে। ছবিটিতে নাম ভূমিকায় অভিনয় করেছেন আশা স্মারা দারা এবং তার মায়ের চরিত্রে অভিনয় করেছেন ক্রিস্তিন হাকিম।

২০২৩ সালের ৬ অক্টোবর ২৮তম বুসান আন্তর্জাতিক চলচ্চিত্র উৎসবে চলচ্চিত্রটির বৈশ্বিক প্রিমিয়ার হয়। চলচ্চিত্রটি ২০২৩ সালের ইন্দোনেশিয়ান চলচ্চিত্র উৎসবে দুটি মনোনয়ন পায়: দারার অভিনয়ের জন্য সেরা অভিনেত্রী বিভাগে এবং হাকিমের অভিনয়ের জন্য সেরা পার্শ্ব অভিনেত্রী বিভাগে।

## ঘটনা
সারা একজন ট্রান্সজেন্ডার নারী, সে তার বাবার শেষকৃত্যের জন্য নিজের রক্ষণশীল শহরে ফিরে আসে। সেখানে সে আবিষ্কার করে যে তার চিত্তভ্রংশ রোগে ভোগা মা মরিয়েম তাকে চিনতে পারছেন না।

## অভিনেতা
* সারা চরিত্রে আশা স্মারা দারা
* সারার মা মরিয়েম চরিত্রে ক্রিস্তিন হাকিম
* আয়ু (সারার শৈশবের সবচেয়ে ভালো বন্ধু) চরিত্রে মিয়ান তিয়ারা
* সাইদা (আয়ুর মা) হিসেবে জাজং সি. নূর
* সাইদ (একজন উস্তাদ এবং সারার বাবার সবচেয়ে ভালো বন্ধু) চরিত্রে লান্ডুং সিমাতুপাং

## উৎপাদন
চলচ্চিত্রটির মূল আলোকচিত্রগ্রহণ হয়েছিল মধ্য জাভার একটি গ্রামে। এক সংবাদ সম্মেলনে নূর জানান যে, এসময় অভিনেতারা স্থানীয় গ্রামবাসীদের সাথে একসাথে বাসও করেছেন। 

## মুক্তি
২০২৩ সালের ৬ অক্টোবর তারিখে ২৮তম বুসান আন্তর্জাতিক চলচ্চিত্র উৎসবে " এ উইন্ডো অন এশিয়ান সিনেমা" এবং "স্পেশাল প্রোগ্রাম ইন ফোকাস: রেনেসাঁ অফ ইন্দোনেশিয়ান সিনেমা" অনুষ্ঠানের সময় সারার বৈশ্বিক প্রিমিয়ার হয়েছিল। 

## প্রশংসা
২০২৩ সালের ইন্দোনেশিয়ান চলচ্চিত্র উৎসবে *সারা* দুটি বিভাগে মনোনীত হয়েছিল। দারা প্রথম ট্রান্স মহিলা হিসেবে সেরা অভিনেত্রী বিভাগে মনোনীত হন। 

## তথ্যসূত্র

## বহিঃসংযোগ
* 

বিষয়শ্রেণী:চিত্তভ্রংশ সম্পর্কে চলচ্চিত্র
বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র
বিষয়শ্রেণী:২০২৩-এর নাট্য চলচ্চিত্র
বিষয়শ্রেণী:২০২৩-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
টি (২০২৩ সালের চলচ্চিত্র)

***টি*** হলো ২০২৩ সালে মুক্তিপ্রাপ্ত ভারতীয় ওড়িয়া ভাষার জীবনী চলচ্চিত্র যা জিতেশ কুমার পারিদা কর্তৃক পরিচালিত হয়েছে। চলচ্চিত্রটিতে অভিনয় করেছেন দেবাশীষ সাহু, প্রসনজিৎ মহাপাত্র, উসাসি মিশ্র, রণবীর কলসি এবং হর রথ। এই চলচ্চিত্রটি ভারতের প্রথম ট্রান্সজেন্ডার ট্যাক্সি ড্রায়ভার মেঘনা সাহুর জীবনী অবলম্বনে নির্মিত। 

## পটভূমি
বিষ্ণু হিসেবে জন্মগ্রহণকারী মেঘনাকে নারীসুলভ আচরণ করার জন্য নির্যাতন করা হয়। পরে সে তার যৌনতা অন্বেষণের জন্য কিন্নর এলাকায় যৌনকর্মে লিপ্ত হয়ে পড়ে। কর্পোরেট চাকরি পাওয়ার পর, মেঘনার ট্রান্সজেন্ডার পরিচয় প্রকাশ পেলে তাকে চাকরিচ্যুত করা হয়। তিনি লিঙ্গ পরিবর্তন অস্ত্রোপচার করান এবং ভারতের প্রথম ট্রান্সজেন্ডার ট্যাক্সি ড্রায়ভার হিসেবে কাজ শুরু করেন। মেঘনা কিন্নর সম্প্রদায়ের একজন সমর্থক হয়ে ওঠেন এবং তাদের জীবন উন্নত করতে সামাজিক কাজে নিয়োজিত হন। বিরোধিতা এবং সহিংসতার মুখোমুখি হওয়া সত্ত্বেও, মেঘনা তার লক্ষ্যের প্রতি নিবেদিতপ্রাণ থাকেন এবং তার সম্প্রদায়ের একজন নেত্রী হয়ে ওঠেন। 

## অভিনেতা
* দেবাশীষ সাহু
* প্রসনজিৎ মহাপাত্র
* উসাসি মিশ্র
* রণবীর কলসি
* হর রথ

## উৎপাদন
৭৫তম কান চলচ্চিত্র উৎসবের সময় ভারতের প্যাভিলিয়নে সামাজিক চলচ্চিত্র *<nowiki/>'টি'-* এর ট্রেলার এবং পোস্টার প্রদর্শিত হয়েছিল।  চলচ্চিত্রটি ২০২৩ সালের ২৫শে মে সালে মুক্তি পায়।

## তথ্যসূত্র

## বহিঃসংযোগ
* 

বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র
বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র
বিষয়শ্রেণী:ভারতীয় জীবনীসংক্রান্ত নাট্য চলচ্চিত্র
বিষয়শ্রেণী:২০২৩-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
অ্যালোন (২০২১ সালের চলচ্চিত্র)

***অ্যালোন*** (  ) হলো ২০২১ সালে মুক্তিপ্রাপ্ত একটি কানাডীয় তথ্যচিত্র, যা পরিচালনা করেছেন পল টম। লাইভ অ্যাকশনের সাথে অ্যানিমেটেড দৃশ্যের মিশ্রণে, চলচ্চিত্রটিতে আফশিন, অ্যালাইন এবং প্যাট্রিসিয়া নামে তিন তরুণ-তরুণী চরিত্রকে তুলে ধরা হয়েছে, যারা তাদের পরিবার ছাড়া একাকী শরণার্থী হিসেবে প্রথমবারের মত কানাডায় আসে। এটি তাদের জীবনে গঠনমূলক অভিজ্ঞতার দীর্ঘস্থায়ী প্রভাব এবং কানাডায় নতুন জীবন গড়ে তোলার পথে তাদের মানসিক দৃঢ়তা উভয়ই অন্বেষণ করে। যার মধ্যে রয়েছে অ্যালাইনের একজন পুলিশ অফিসার হওয়ার স্বপ্ন পূরণের চেষ্টা এবং প্যাট্রিসিয়ার কানাডায় একজন উভকামী নারী হিসেবে নিরাপদে বসবাস করার উপলব্ধি, যা তিনি তার জন্মভূমি উগান্ডায় করতে পারতেন না।

১২ নভেম্বর কুইবেকে বাণিজ্যিকভাবে মুক্তি পাওয়ার আগে, ২০২১ সালের ১১ই নভেম্বর আন্তর্জাতিক ডু সিনেমা ফ্রাঙ্কোফোন এন একাডি উৎসবের উদ্বোধনী চলচ্চিত্র হিসেবে চলচ্চিত্রটির প্রিমিয়ার হয়েছিল।

চলচ্চিত্রটি ২০২২ সালে ২৪তম কুইবেক সিনেমা অ্যাওয়ার্ডে দুটি প্রিজ ইরিস মনোনয়ন পেয়েছিল: একটি সেরা তথ্যচিত্র এবং অন্যটি তথ্যচিত্রে সেরা মৌলিক সঙ্গীত বিভাগে ( স্যামুয়েল লাফ্লাম, ডমিনিক ফিস-ইমে )।

টম এবং চিত্রশিল্পী মেলানি বেইলার্গ পরবর্তীতে ২০২২ সালে ফরাসি শিরোনামে *সিউল্যা* এবং ২০২৩ সালে ইংরেজি শিরোনামে *অ্যালোন: দ্য জার্নি অফ থ্রি ইয়ং রিফিউজিজ* নামে চলচ্চিত্রটির একটি পুস্তক সংস্করণ প্রকাশ করেন। ফরাসি সংস্করণটি ২০২২ সালের গভর্নর জেনারেলস অ্যাওয়ার্ডসে ফরাসি ভাষায় শিশুতোষ সচিত্রীকরণ বিভাগে গভর্নর জেনারেলস অ্যাওয়ার্ডের জন্য মনোনীত হয়েছিল।

## তথ্যসূত্র

## বহিঃসংযোগ
* 

বিষয়শ্রেণী:চলচ্চিত্রে নারী উভকামিতা
বিষয়শ্রেণী:২০২১-এর প্রামাণ্য চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
রেখা গোস্বামী

**রেখা গোস্বামী** হলেন পশ্চিমবঙ্গের একজন ভারতীয় রাজনীতিবিদ যিনি ভারতের কমিউনিস্ট পার্টি (মার্ক্সবাদী) এর সাথে যুক্ত। তিনি ২০০৬ থেকে ২০১১ সাল পর্যন্ত দমদম বিধানসভা কেন্দ্রের প্রতিনিধিত্ব করে পশ্চিমবঙ্গ বিধানসভার সদস্য হিসেবে দায়িত্ব পালন করেছিলেন। তিনি পশ্চিমবঙ্গের সপ্তম বামফ্রন্ট সরকারের স্বনির্ভর গোষ্ঠী এবং স্ব-কর্মসংস্থান বিভাগের মন্ত্রীও ছিলেন। বর্তমানে তিনি ৯ এপ্রিল ২০১২ সাল থেকে দলের কেন্দ্রীয় কমিটির সদস্য।

## নির্বাচনী কর্মক্ষমতা

## তথ্যসূত্র

বিষয়শ্রেণী:পশ্চিমবঙ্গ বিধানসভার নারী সদস্য
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:ভারতের রাজ্য মন্ত্রিপরিষদের নারী মন্ত্রী
বিষয়শ্রেণী:উত্তর ২৪ পরগনা জেলার রাজনীতিবিদ
ইউনিভার্সিটি ল্যাবরেটরি স্কুল এন্ড কলেজ

থাম্ব| ক্যাম্পাস ভবন
**ইউনিভার্সিটি ল্যাবরেটরি স্কুল এন্ড কলেজ** বাংলাদেশের ঢাকায় অবস্থিত একটি শিক্ষাপ্রতিষ্ঠান। এটি ঢাকা বিশ্ববিদ্যালয়ের শিক্ষা ও গবেষণা ইনস্টিটিউটের ক্যাম্পাসে, নীলক্ষেত রোডে অবস্থিত এবং ইনস্টিটিউটের ব্যবস্থাপনায় পরিচালিত।

## ইতিহাস
এই শিক্ষাপ্রতিষ্ঠানটি ঢাকা বিশ্ববিদ্যালয়ের আর্থিক সহায়তায় এবং শিক্ষা ও গবেষণা ইনস্টিটিউট দ্বারা পরিচালিত। ১৯৬৪ সালের মার্চ মাসে আমেরিকান শিক্ষিকা মিসেস গানিংয়ের নেতৃত্বে স্কুলটি যাত্রা শুরু করে। ১৯৬৫ সালের এপ্রিল মাসে, এটিকে কেজি থেকে পঞ্চম শ্রেণীতে উন্নীত করা হয়। একই বছর, হোম রুম সিস্টেম চালু করা হয়েছিল।

১৯৭১ সালে, এই প্রতিষ্ঠানের শিক্ষার্থীরা প্রথমবারের মতো এসএসসি পরীক্ষায় অংশ নেয়। পরবর্তীতে, ১৯৭৫ সালের জুলাই মাসে, কলেজ চালু করা হয়। ২০১১ সাল থেকে, প্রতিষ্ঠানটি ইংরেজি সংস্করণে শিক্ষা প্রদান শুরু করে এবং বর্তমানে, কেজি থেকে দশম শ্রেণী পর্যন্ত শিক্ষার্থীরা এই মাধ্যমে শিক্ষা গ্রহণ করে। বিশ্ববিদ্যালয়ের অনুষদ সদস্য, কর্মকর্তা এবং কর্মচারীদের সন্তানদের এই প্রতিষ্ঠানে অগ্রাধিকার দেওয়া হয়।

## উল্লেখযোগ্য প্রাক্তন ছাত্র-ছাত্রী
*শেখ রাসেল, শেখ মুজিবুর রহমানের কনিষ্ঠ পুত্র
* জেনারেল ওয়াকার-উজ-জামান, বাংলাদেশ সেনাবাহিনীর বর্তমান সেনাপ্রধান
* মিশুক মুনির, মিডিয়া ব্যক্তিত্ব, চিত্রগ্রাহক এবং সাংবাদিক
* লেফটেন্যান্ট জেনারেল আতাউল হাকিম সারওয়ার হাসান (অব.), বাংলাদেশ সেনাবাহিনীর প্রাক্তন চিফ অফ জেনারেল স্টাফ
* সোহানা সাবা, অভিনেত্রী

## তথ্যসূত্র

## বহিঃসংযোগ
* 

বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:ঢাকা বিশ্ববিদ্যালয়
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
অ্যানিমলস (২০২১ সালের চলচ্চিত্র)

***অ্যানিমলস*** হলো ২০২১ সালে মুক্তিপ্রাপ্ত একটি মনস্তাত্ত্বিক থ্রিলার চলচ্চিত্র যা নাবিল বেন ইয়াদির কর্তৃক পরিচালিত হয়েছে। এতে অভিনয় করেছেন সুফিয়ান চিলাহ এবং এটি লিখেছেন অ্যান্টোয়ান কাইপার্স এবং বেন ইয়াদির, যিনি বেনোয়া রোল্যান্ডের পাশাপাশি চলচ্চিত্রটির প্রযোজনাও করেছিলেন। চলচ্চিত্রটি ২০১২ সালে লিজে সমকামী পুরুষ ইহসান জারফির হত্যাকাণ্ডের উপর ভিত্তি করে নির্মিত। এই হত্যাকাণ্ডকে ঘৃণ্য অপরাধ হিসেবে নিন্দা করা হয় এবং এটি ছিল বেলজিয়ামে আইন দ্বারা স্বীকৃত সমকামী সহিংসতার প্রথম ঘটনা।

২০২১ সালের ১৩ই অক্টোবর ঘেন্ট ফিল্ম ফেস্টে চলচ্চিত্রটি প্রদর্শিত হয়েছিল, যেখানে এটি গ্র্যান্ড প্রিক্সের জন্য প্রতিযোগিতা করেছিল। ১২তম ম্যাগ্রিট অ্যাওয়ার্ডসে, *অ্যানিমলস* ছয়টি বিভাগে মনোনয়ন পেয়েছিল, যার মধ্যে বেন ইয়াদিরের পরিচালনার জন্য সেরা চলচ্চিত্র এবং সেরা পরিচালক বিভাগও অন্তর্ভুক্ত ছিল।

## অভিনেতা
* ব্রাহিম চরিত্রে সুফিয়ান চিলাহ
* লোইক চরিত্রে জিয়ান্নি গুয়েটফ
* জিওফ্রয় চরিত্রে ভিনসেন্ট ওভারাথ
* ক্রিস্টোফ চরিত্রে লিওনেল মাইসিন
* মিলোস চরিত্রে সেরকান সানচাক

## সমালোচকদের অভ্যর্থনা
চলচ্চিত্র সমালোচকদের কাছ থেকে *অ্যানিমলস* বিভিন্ন ধরণের পর্যালোচনা পেয়েছে, যেখানে সুফিয়ান চিলাহর অভিনয় এবং ফ্রাঙ্ক ফন দেন ইয়েদের চলচ্চিত্রশিল্পের প্রশংসা করা হয়েছে, তবে সহিংসতা এবং অপরাধের গ্রাফিক চিত্রায়নের সমালোচনা করা হয়েছে।

## প্রশংসা

## তথ্যসূত্র

## বহিঃসংযোগ
* 

বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:২০১০-এর দশকের পটভূমিতে চলচ্চিত্র
বিষয়শ্রেণী:২০২০-এর দশকের ফরাসি চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:এলজিবিটিকিউ সম্পর্কিত চলচ্চিত্র
বি-বয় ব্লুজ

***বি-বয় ব্লুজ*** হলো ২০২১ সালে মুক্তিপ্রাপ্ত একটি আমেরিকান হাস্যরসাত্মক নাট্যধর্মী চলচ্চিত্র যা জুসি স্মোলেত (তার পূর্ণদৈর্ঘ্য চলচ্চিত্র পরিচালনায় আত্মপ্রকাশ) কর্তৃক রচিত এবং পরিচালিত হয়েছে। চলচ্চিত্রটি জেমস আর্ল হার্ডির (তিনি চিত্রনাট্যের সহ-লেখক) ১৯৯৪ সালে নিউ ইয়র্কের কৃষ্ণাঙ্গ এলজিবিটিকিউ+ সম্প্রদায় সম্পর্কে লেখা বইয়ের উপর ভিত্তি করে নির্মিত। এই চলচ্চিত্রে টিমোথি রিচার্ডসন এবং টমাস ম্যাকির পাশাপশি অভিনয় করেছেন ল্যান্ডন জি. উডসন, ব্র্যান্ডি ইভানস, মাইকেল জ্যাকসন জুনিয়র, মার্কুইস ভিলসন, জাবারি রেড, ব্রায়ান লুকাস, হিদার বি., ব্রডারিক হান্টার এবং লেডিসি ।  চলচ্চিত্রটি ২৭ বছর বয়সী সাংবাদিক মিচেল ক্রফোর্ড (রিচার্ডসন) এবং ২১ বছর বয়সী বাইসাইকেল পত্রবাহক রাহেইম রিভার্স (ম্যাকি) এবং ব্যাঞ্জির মধ্যে সম্পর্কের কাহিনী বর্ণনা করে। 

২০২১ সালের ৩ নভেম্বর ২০২১ সালের আমেরিকান ব্ল্যাক ফিল্ম ফেস্টিভ্যালে চলচ্চিত্রটির প্রিমিয়ার হয়, যেখানে এটি সেরা আখ্যানধর্মী পূর্ণদৈর্ঘ্য চলচ্চিত্র এবং সেরা পরিচালক বিভাগে মনোনয়ন লাভ করে, এবং ভক্ত প্রিয় আখ্যানধর্মী পূর্ণদৈর্ঘ্য চলচ্চিত্র পুরস্কার অর্জন করে।  *বি-বয় ব্লুজ* ২০২২ সালের ৯ই জুন তারিখে বিইটি+-এর মাধ্যমে মুক্তি পায়।  ৩৪তম জিএল‌এএডি মিডিয়া অ্যাওয়ার্ডসে এটি অসাধারণ চলচ্চিত্র - স্ট্রিমিং বা টিভি বিভাগে মনোনয়ন লাভ করে।

## পেশাজীবন

## তথ্যসূত্র

## বহিঃসংযোগ
* 

বিষয়শ্রেণী:ইংরেজি ভাষার স্বাধীন চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:সমকামী পুরুষ সম্পর্কিত চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:বন্ধুত্ব সম্পর্কিত চলচ্চিত্র
বিষয়শ্রেণী:২০২১-এ পরিচালনায় অভিষেক চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:২০২১-এর চলচ্চিত্র
সিস্তাজহুড

**সিস্তাজহুড** হলেন একজন দক্ষিণ আফ্রিকান কর্মী এবং সেক্স ওয়ার্কার্স এডুকেশন অ্যান্ড অ্যাডভোকেসি টাস্কফোর্স (এসডাব্রিউইটি) সংগঠনের সাথে যুক্ত অ্যাডভোকেসি সাপোর্ট গ্রুপ। সিস্তাজ হুড ট্রান্সজেন্ডার নারী এবং যৌনকর্মীদের অধিকার এবং স্বাস্থ্যকে সমর্থন করে। এই গ্রুপটি ২০১০ সালে প্রতিষ্ঠিত হয়েছিল এবং কেপটাউনে অবস্থিত। এই দলটি শিল্পীদের সাথে বিভিন্ন আলোকচিত্র সহযোগিতার জন্যও পরিচিত, এর মধ্যে রয়েছে ফ্যাশন প্রকল্প, ফটোগ্রাফার জ্যান হোয়েক এবং ফ্যাশন ডিজাইনার ডুরান ল্যান্টিঙ্কের সহযোগিতায় *সিস্তাজ অফ দ্য ক্যাসেল* এবং শিল্পী রবার্ট হ্যাম্বলিনের সহযোগিতায় ইন্টারসেক্সিয়ন । ইন্টারসেক্সিয়ন ইজিকো দক্ষিণ আফ্রিকান জাতীয় আর্ট গ্যালারিতে প্রদর্শিত হয়েছিল। 

## সম্পর্কে
সিস্তাজহুড  ২০১০ সালে প্রতিষ্ঠিত হয়েছিল এবং কেপটাউনের যৌনকর্মী ট্রান্সজেন্ডার মহিলাদের প্রতিনিধিত্ব করে, যাদের অনেকেই গৃহহীন ।  এই সংস্থাটি ট্রান্সজেন্ডার মহিলাদের জন্য কমিউনিটি স্পেস প্রদান করে।  এই দলটি প্রতিষ্ঠা করেছিলেন নেটা মার্কাস, সিম ভ্যান ডাইক এবং লেই ডেভিডস।  মার্কাস মহিলাদের একত্রিত করেছিলেন এবং তারা দুর্গের দেয়ালের বাইরে থাকতে সক্ষম হয়েছিলেন।  ২০১৯ সালের মধ্যে, প্রায় ৪০ জন সদস্য ছিল। 

সিস্তাজহুড যৌনকর্মকে অপরাধমুক্ত করার জন্য কাজ করছে।  সিস্তাজহুড পুলিশ বাহিনীতে ট্রান্সফোবিয়া এবং ট্রান্সজেন্ডার মহিলাদের বিরুদ্ধে পুলিশি সহিংসতার বিরুদ্ধেও লড়াই করে।  এই দলটি ট্রান্সজেন্ডার এবং গৃহহীন ব্যক্তিদের সাথে আচরণ এবং আইন প্রণয়নে পুলিশকে নতুন স্ট্যান্ডার্ড অপারেটিং পদ্ধতি খসড়া করতে সহায়তা করেছে। 

তারা যৌনকর্মী শিক্ষা এবং অ্যাডভোকেসি টাস্কফোর্সের সাথে যুক্ত, একটি দল যা যৌনকর্মের বিরুদ্ধে আইন অপসারণের পক্ষে।   সিস্তাজহুড   ট্রায়াঙ্গেল প্রজেক্ট এবং জেন্ডার ডাইনামিএক্স-এর সাথেও কাজ করে। 

### ''দুর্গের সিস্তাজ''
*সিস্তাজ অফ দ্য ক্যাসেল* হল সিস্তাজহুডের সদস্য এবং আলোকচিত্রী জ্যান হোয়েক এবং ফ্যাশন ডিজাইনার ডুরান ল্যান্টিঙ্কের একটি আলোকচিত্র এবং ফ্যাশন] সহযোগিতা।  প্রকল্পটি ২০১৪ সালে শুরু হয়েছিল।  সিস্তাজহুডের মহিলারা তাদের পছন্দের পোশাকগুলি বর্ণনা করেছেন এবং ল্যান্টিঙ্ক ফটোশুটের জন্য সেগুলি তৈরি করেছেন।  এই সহযোগিতার ফলে *"সিস্তাজ অফ দ্য ক্যাসেল"* নামে একটি ম্যাগাজিন তৈরি হয় যা লাভের ১০০% সিস্তাজহুডকে দান করে।  পত্রিকাটির ১,৫০০ কপি মুদ্রণ করা হয়েছিল।  এই পত্রিকাটি দলটির কথা ছড়িয়ে দিতে সক্ষম হয়েছে, সম্প্রদায়কে তাদের সম্পর্কে শিক্ষিত করেছে এবং মহিলাদের উদ্দেশ্যের অনুভূতি দিতেও সাহায্য করেছে। 

## ইন্টারসেক্সিয়ন
ইন্টারসেক্সিয়ন হল একটি বহুমুখী শিল্প প্রকল্প যা ২০১০ সালে শিল্পী রবার্ট হ্যাম্বলিনের সহযোগিতায় দ্য সিস্তাজ হুড সাপোর্ট গ্রুপ দ্বারা বাধ্যতামূলক করা হয়েছিল। প্রকল্পের চূড়ান্ত ফলাফল ছিল একটি ভ্রমণ  প্রদর্শনী যেখানে আলোকচিত্র, ভয়েস কাজের ইনস্টলেশন এবং গ্রুপ সদস্যদের তাদের কাজ এবং ব্যক্তিগত জীবন সম্পর্কে উদ্ধৃতি ছিল। এই প্রদর্শনীর উদ্দেশ্য ছিল এমন বিষয়গুলি তুলে ধরা যা দেখায় যে কীভাবে দারিদ্র্য এবং লিঙ্গ বৈষম্য গ্রুপের সদস্যদের পরিচয়ের সাথে সম্পর্কিত। 

## তথ্যসূত্র

## বহিঃসংযোগ

* অফিসিয়াল সাইট
* *[https://janhoek.net/SISTAAZ-OF-THE-CASTLE দুর্গের সিস্তাজ]*
* সিস্তাজ অফ দ্য ক্যাসেল (২০১৬ ভিডিও)
ট্রান্স রাইটস নাউ কালেকটিভ

**ট্রান্স রাইটস নাউ কালেকটিভ** (টিআরএনসি) হল ভারতের ট্রান্সজেন্ডার ব্যক্তিদের দলিত-বহুজন-আদিবাসী-কেন্দ্রিক একটি গোষ্ঠী যার প্রতিষ্ঠাতা হলেন গ্রেস বানু।

## ইতিহাস
ট্রান্স রাইটস নাউ কালেকটিভ প্রতিষ্ঠা করেছিলেন একজন বিশিষ্ট দলিত ও ট্রান্সজেন্ডার কর্মী গ্রেস বানু। প্রথম ট্রান্সজেন্ডার হিসেবে তামিলনাড়ুর ইঞ্জিনিয়ারিং কলেজে ভর্তি হয়ে ইতিহাস তৈরি করেছেন গ্রেস বানু।

এই সংগঠনটি ভারতের ট্রান্স অধিকার আন্দোলনের অগ্রভাগে রয়েছে, এরা ট্রান্সজেন্ডার ব্যক্তিদের, বিশেষ করে প্রান্তিক সম্প্রদায়ের মানুষদের অধিকার এবং দৃশ্যমানতার পক্ষে কথা বলে আসছে।

## কাজ
গ্রেস বানু এবং তাঁর গোষ্ঠী ট্রান্সজেন্ডারদের জন্য শিক্ষা ও কর্মসংস্থানে অনুভূমিক সংরক্ষণের দাবিতে সোচ্চার হয়েছেন। তাঁরা যুক্তি দিয়েছেন যে সমস্ত ট্রান্সজেন্ডার ব্যক্তিদের এক শ্রেণীতে একত্রিত করলে সম্প্রদায়ের মধ্যে যে বৈচিত্র্য আছে এবং অনেকে যে নির্দিষ্ট বর্ণ-ভিত্তিক নিপীড়নের সম্মুখীন হয়েছেন, তাকে উপেক্ষা করা হয়।

২০২৩ সালের ১৭ই এপ্রিল তারিখে, গ্রেস বানুর নেতৃত্বে ১৫ জনেরও বেশি ট্রান্সজেন্ডার চেন্নাইয়ের কালাইগনার করুণানিধি স্মৃতিসৌধের কাছে একটি শান্তিপূর্ণ বিক্ষোভ করছিলেন। চেন্নাই পুলিশ তাঁদের "জোরপূর্বক" আটক করে এবং "মারধর" করে। এরপর একই সন্ধ্যায় তাঁদের ছেড়ে দেয়। এই বিক্ষোভের লক্ষ্য ছিল ট্রান্সজেন্ডার ব্যক্তিদের জন্য অনুভূমিক সংরক্ষণের দাবির প্রতি দৃষ্টি আকর্ষণ করা।

২০২২ সালের ২০শে নভেম্বর দিনটি আন্তর্জাতিক ট্রান্সজেন্ডার স্মরণ দিবস হিসেবে পালিত হয়। এই দিনে দলটি তামিলনাড়ুর চেন্নাইতে "সন্দকারঙ্গ" শিরোনামের একটি নাটক পরিবেশন করে। স্কুলে ট্রান্সজেন্ডাররা যে হয়রানি, নির্যাতন ও আক্রমণের মুখোমুখি হয়, এই নাটকটিতে তা তুলে ধরা হয় এবং যে ট্রান্স মানুষেরা আজ বেঁচে নেই তাঁদের কণ্ঠস্বরকে জীবন্ত করে তোলে। এই অনুষ্ঠানের লেখক এবং পরিচালক হলেন পুরস্কারপ্রাপ্ত অভিনেত্রী নেঘা শাহিন। সম্পূর্ণ প্রযোজনাটি ছিল ট্রান্স সম্প্রদায়ের প্রচেষ্টা এবং ধারণা, তারমধ্যে নির্দেশনা থেকে শুরু করে পোশাক নকশা এবং অভিনয় পর্যন্ত সবকিছুই ছিল।

## তথ্যসূত্র

বিষয়শ্রেণী:ভারতভিত্তিক এলজিবিটিকিউ সংগঠন
বিষয়শ্রেণী:২০২১-এ প্রতিষ্ঠিত সংগঠন
বিষয়শ্রেণী:ভারতে এলজিবিটিকিউ
বিষয়শ্রেণী:ভারতে এলজিবিটিকিউ সংস্কৃতি
ইন্টার-LGBT

**ইন্টার-এলজিবিটি**  সংস্থা যার পূর্ণ নাম হল **ইন্টার অ্যাসোসিয়েটিভ লেসবিয়ান, গে, বাই অ্যান্ড ট্রান্স**- এটি ফ্রান্সের ৫০ টি প্রধান এলজিবিটি সংগঠনের অন্তর্ভুক্ত একটি অন্যতম শাখা গোষ্ঠী। এই সংগঠন ফ্রান্সে যৌন ও লিঙ্গ পরিচয়ভিত্তিক অধিকারের প্রচারে অগ্রণী ভূমিকা পালন করে আসছে।

## সংক্ষিপ্ত বিবরণ
ইন্টার-এলজিবিটি সংস্থার সদস্যরা প্রতি বছর এপ্রিল মাসে *প্রিনতঁ দে জাসোস*  নামক এক বৃহৎ জন সম্মেলনের আয়োজন করে, যেখানে বিভিন্ন এলজিবিটি সংগঠন একত্রিত হয়ে নিজেদের কার্যক্রম, লক্ষ্য এবং প্রতিকূলতা নিয়ে আলোচনা করে। এই অনুষ্ঠানটি কেবল একটি সামাজিক মেলবন্ধনই নয়, বরং এটি এলজিবিটি সম্প্রদায় সম্পর্কে সচেতনতা বৃদ্ধির মঞ্চ হিসেবেও গুরুত্বপূর্ন। এছাড়াও, ইন্টার-এলজিবিটি সমকামী সম্প্রদায়ের মানুষদের অধিকার রক্ষার উদ্দেশ্যে ফ্রান্সে প্রতিবছর *গে মার্চ*  বা বার্ষিক গৌরব পদযাত্রার আয়োজন করে। এই পদযাত্রা এলজিবিটি সম্প্রদায়ের প্রতি সমর্থন প্রকাশ এবং সামাজিক বৈষম্যের বিরুদ্ধে প্রতিবাদের একটি প্রতীক স্বরূপ। ইন্টার-এলজিবিটি সংস্থার প্রধান কার্যালয় প্যারিসের *লা মারেই*  নামক এলাকায় অবস্থিত। এই কার্যালয়ে একটি  একটি গ্রন্থাগার রয়েছে যা জনসাধারনের জন্য উন্মুক্ত। এই গ্রন্থাগারে সকল আগ্রহী ব্যাক্তি এলজিবিটি বিষয়ক বই, মাসিক পত্রিকা ও গবেষণাপত্র পড়তে পারেন।

ইন্টার-এলজিবিটি কেবল সাংগঠনিক ও সাংস্কৃতিক কর্মকাণ্ডের মধ্যেই সীমাবদ্ধ নয় বরং এটি একটি সক্রিয় রাজনৈতিক সংগঠন হিসেবেও কাজ করে চলেছে। এর প্রাক্তন মুখপাত্র ছিলেন আলাঁ পিরিউ যিনি সংস্থাটিকে একটি প্রভাবশালী গোষ্ঠী হিসেবে প্রতিষ্ঠিত করেছেন। ইন্টার-এলজিবিটি সংস্থা ফরাসি সরকারের নীতিনির্ধারণ প্রক্রিয়ায় এলজিবিটি অধিকার সম্পর্কিত নিয়মাবলী অন্তর্ভুক্ত করার জন্য দাবি পেশ করে। সংগঠনটি ইউরোপীয় মহাদেশের এক বৃহৎ ও সুপরিচিত এলজিবিটি অধিকার সংগঠন **আইএলজিএ-ইউরোপ** -এর সদস্য হিসেবেও স্বীকৃত। ইন্টার-এলজিবিটির এই বহুমাত্রিক কার্যকলাপ ফ্রান্সে এবং ইউরোপে এলজিবিটি সম্প্রদায়ের অধিকারের আন্দোলনে এক অগ্রণী ভূমিকা পালন করেছে।

## তথ্যসূত্র

## বহিঃসংযোগ

* অফিসিয়াল ওয়েবসাইট

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:এলজিবিটিকিউ অধিকার সংগঠন